Helenas peitub väike romantik. Nii räägivad tema tekstid. Võimalik on aga ealine iseärasus. Pole viga, küll see üle läheb. No ja kui ei lähe, siis las ta siis ollagi. Ta vähemalt ei kaldu enesehaletsemisse, või kui teebki seda, siis läbi  sellise kaleidoskoobi, mis laseb arvata teab mida. Isegi seda, et ta võibolla saabki selleks päris-päris oma eesti noorluuletajaks, kes pärib Kalju Lepiku ja Ilmar Laabani mantli. Liiatigi langeb sutsuke kuulsust ka Saaremaale. Ikkagi saarlane, mis sest et muhulane.